Document ID: /roh_data/filtered/fineweb-2-filterrobots_roh.jsonl.gz/56621

Davart il vegnir vegl na vulan ils blers betg discurrer, e tuttina pertutgi a nus tuts. Vegnir vegl munta trair decisiuns. Davart las finanzas, davart l'atgna sanadad, forsa davart la mort, ma era davart la furma da viver e l'agid ch'i dat per tut quai.
La paletta da temas che Hermann Thom, cussegliader da la Pro Senectute en Engadina e las Vals dal Sid, discuta cun clients è vasta.
Il tema finanzas è quel ch'occupa blers il pli fitg. Surtut sch'igl è avant maun possess d'immobiglias e sche l'ir en la chasa da tgira daventa in tema.
RTR actualitad 07:00